Saksamaa Demokraatlik Talurahvapartei

Saksamaa Demokraatlik Talurahvapartei (saksa keeles Demokratische Bauernpartei Deutschlands, lühend DBD) oli Saksa DV poliitiline partei.

Saksamaa Demokraatlik Talurahvapartei asutati Nõukogude okupatsioonitsoonis 17. juunil 1948. Partei loomise põhjuseks oli Saksamaa Sotsialistliku Ühtsuspartei juhtkonna soov vähendada Kristlik-Demokraatliku Liidu ja Saksamaa Liberaaldemokraatliku Partei mõju talurahvale. Partei juhtiv kaader tuli valdavalt Saksamaa Sotsialistlikust Ühtsusparteist. 1951. aastal oli Saksamaa Demokraatlikul Talurahvaparteil 80 000 liiget, 1988. aastal aga 122 000. Saksamaa Sotsialistlikust Ühtsusparteist hakkas Saksamaa Demokraatlikust Talurahvaparteist distantseeruma alles 1989. aasta sügisel.Demokratische Bauernpartei Deutschlands (DBD) Chronik der Wende

Partei häälekandja oli ajaleht Bauernecho.Demokratische Bauernpartei Deutschlands (DBD) Jugendopposition in der DDR

Saksa DV esimestel ja ainsatel vabadel parlamendivalimistel 18. märtsil 1990 kogus Saksamaa Demokraatlik Talurahvapartei 2,18% häältest. 15. septembril 1990 ühines Saksamaa Demokraatlik Talurahvapartei Saksamaa Kristlik-Demokraatliku Liiduga ja lakkas iseseisva parteina olemast.Demokratische Bauernpartei Deutschlands : Online-Findbuch ARGUS: Suche über die Beständeübersichten und Online-Findbücher des Bundesarchivs und des Stasi-Unterlagen-Archivs (BStU-Archiv)

Saksamaa Demokraatliku Talurahvapartei esimehed
 juuni 1948 – mai 1982 – Ernst Goldenbaum
 mai 1982 – 27. märts 1987 – Ernst Mecklenburg
 27. märts 1987 – 30. juuni 1990 – Günther Maleuda
 30. juuni 1990 – 15. september 1990 – Ulrich Junghanns (tegevesimees).German Democratic Republic : Ministries, political parties, etc. www.rulers.org

Viited

Kategooria:Saksa DV
Kategooria:Saksamaa ajaloolised erakonnad